ประจำเดือนช่วงเดือนที่แล้วมาวันที่10 และหมดวันที่16ค่ะ แต่หลังจากนั้นประมาณวันที่19-20 มีเลือดเปรอะเลอะกางเกงชั้นในมานิดนึง เป็นสีน้ำตาล แล้วก็หายไปค่ะ ในเดือนนี้ประจำเดือนยังไม่มาเลยค่ะ อยากทราบว่ามีโอกาสตั้งครรภ์มั้ยคะ
สวัสดีค่ะ หากประจำเดือนในเดือนมีนาคม มาวันที่ 10 และในเดือนนี้วันที่ 11 เมษายน ประจำเดือนยังไม่มา อาจเกิดจาก1. ยังไม่ถึงกำหนดวันที่ประจำเดือนจะมา เนื่องจากในแต่ละรอบ ระยะห่างของประจำเดือนไม่จำเป้นต้องเท่ากัน2. การตั้งครรภ์ หากมีเพศสัมพันธ์ ย่อมมีโอกาสเป็นไปได้3. ความเครียด ทำงานหนัก พักผ่อนน้อย อดนอน อดอาหาร น้ำหนักลด หรือมีน้ำหนักเพิ่มขึ้นเร็วส่วนการมีเลือดสีน้ำตาลออกปริมาณเล็กน้อยเพียง 1-2 วันนั้น อาจเป็นเลือดเก่าของประจำเดือนที่ค้างอยู่ในมดลูกได้ หากไม่ได้มีเลือดออกมาอีกเรื่อยๆ ก็ไม่จำเป็นต้องทำอะไรค่ะหากมีเพศสัมพันธ์ แนะนำควรตรวจหาการตั้งครรภ์เป็นอันดับแรก หากตรวจไม่พบ ให้รอประจำเดือนไปอีกซักระยะค่ะสำหรับอาการเจ็บคัดหน้าอก อาจเป็นอาการก่อนมีประจำเดือนได้ค่ะ หากมีประจำเดือนแล้ว อาการเจ็บหน้าอกยังไม่หายไป หรือคลำได้ก้อนที่เต้านม ควรไปพบแพทย์ค่ะ